GL แก้งบฯ ปี 60 ขาดทุนบักโกรก 1.60 พันลบ. เหตุตั้งสำรองอ่วม!
Gl แก้งบฯ ปี 60 ขาดทุนบักโกรก 1.60 พันลบ. จากปีก่อนกำไร 830.07 ลบ. เหตุตั้งสำรองขาดทุนที่อาจจะเกิดขึ้นจากการปรับมูลค่าสินทรัพย์
1 ส.ค. 2561

สืบเนื่องจากกรณีที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ให้บริษัท กรุ๊ปลีส จำกัด (มหาชน) หรือ GL แก้ไขงบการเงินของบริษัทฯ, แบบรายงาน 56-1และแบบรายงาน 56-2 ให้ถูกต้องโดยเร็ว เนื่องจากมีเหตุสงสัยว่าการให้กู้ยืมเงินบางรายการเป็นไปโดยไม่ชอบ
ล่าสุด GL รายงานผลการดำเนินงานประจำปี 2560 (รวมบริษัทย่อย) สิ้นสุดวันที่ 31 ธ.ค. 60 ฉบับแก้ไข ดังนี้

โดยผลการดำเนินงานประจำปี 2560 พลิกขาดทุน มีสาเหตุจากการตั้งสำรองผลขาดทุนที่อาจจะเกิดขึ้นจากการปรับมูลค่าสินทรัพย์
ทั้งนี้ บริษัทได้ดำเนินการออกงบการเงินปี 2560 ฉบับแก้ไข และได้เปลี่ยนแปลงการเปิดเผยข้อมูลของรายการจากเดิมที่รวมอยู่ในรายการ “ลูกหนี้เงินให้กู้ยืมและดอกเบี้ยค้างรับ” เป็น “สินเชื่อที่อยู่ระหว่างข้อพิพาท”